Document ID: 32008D0482

SKLEP SVETA 2008/482/SZVP
z dne 23. junija 2008
o spremembi Sklepa 2008/134/SZVP o Policijski misiji Evropske unije za Palestinska ozemlja
SVET EVROPSKE UNIJE JE -
ob upoštevanju Skupnega ukrepa Sveta 2005/797/SZVP o Policijski misiji Evropske unije za Palestinska ozemlja (1) in zlasti člena 14(2) tega skupnega ukrepa, v povezavi z drugo alineo člena 23(2) Pogodbe o Evropski uniji,
ob upoštevanju naslednjega:
(1)
Svet je 14. novembra 2005 sprejel Skupni ukrep 2005/797/SZVP o ustanovitvi Policijske misije Evropske unije za Palestinska ozemlja (EUPOL COPPS) za obdobje treh let. Operativna faza EUPOL COPPS se je začela 1. januarja 2006.
(2)
Svet je 18. februarja 2008 sprejel Sklep 2008/134/SZVP o izvajanju Skupnega ukrepa 2005/797/SZVP o Policijski misiji Evropske unije za Palestinska ozemlja (2), v katerem je določil referenčni finančni znesek za kritje odhodkov, povezanih z EUPOL COPPS za obdobje od 1. marca 2008 do 31. decembra 2008.
(3)
Referenčni finančni znesek za EUPOL COPPS bi se moral povečati, da bi se lahko okrepile njegove dejavnosti -
SKLENIL:
Člen 1
Člen 1 Sklepa 2008/134/SZVP se nadomesti z naslednjim:
„Člen 1
Referenčni finančni znesek za kritje odhodkov, povezanih s Policijsko misijo Evropske unije za Palestinska ozemlja (EUPOL COPPS) za obdobje od 1. marca 2008 do 31. decembra 2008 znaša 6 000 000 EUR.“
Člen 2
Ta sklep začne učinkovati z dnem sprejetja.
Člen 3
Ta sklep se objavi v Uradnem listu Evropske unije.
V Luxembourgu, 23. junija 2008

Labels: 18
15
5